**ชิบายามะ** (ญี่ปุ่น: 芝山町; โรมาจิ: *Shibayama-machi*) เป็นเมืองที่ตั้งอยู่ในจังหวัดชิบะ ประเทศญี่ปุ่น ณ วันที่ 1 ธันวาคม 2020 เมืองนี้มีประชากรประมาณ 7,122 คน 3,030 ครัวเรือน ความหนาแน่นประชากร 160 คนต่อตารางกิโลเมตร และมีพื้นที่ทั้งหมด 43.47 ตารางกิโลเมตร (16.78 ตารางไมล์)

ภูมิศาสตร์
----------

ชิบายามะตั้งอยู่ทางตะวันออกเฉียงเหนือของจังหวัดชิบะ ห่างจากเมืองเอกของจังหวัดชิบะ นครชิบะ ประมาณ 30 กิโลเมตร และห่างจากใจกลางโตเกียว 50 ถึง 60 กิโลเมตร เมืองนี้เป็นพื้นที่ที่เป็นเนินเขาซึ่งตั้งอยู่เกือบใจกลางที่ราบสูงชิโมซะ ท่าอากาศยานนานาชาตินาริตะตั้งอยู่ทางตอนเหนือของเมืองที่อาณาเขตระหว่างเมืองชิบายามะและนครนาริตะ สถานที่ให้บริการของสนามบินส่วนใหญ่ตั้งอยู่ที่ฝั่งนาริตะ แต่อย่างไรก็ตามชิบายามะก็ได้มีการพัฒนาฐานอุตสาหกรรมในท้องถิ่นอันเนื่องมาจากการมีสนามบินและมีพื้นที่อุตสาหกรรมหลักตั้งอยู่สามแห่ง ส่วนที่เหลือของเมืองเป็นพื้นที่เกษตรกรรม และส่วนใหญ่ปกคลุมไปด้วยนาข้าวและพื้นที่ปลูกผัก เนื่องจากเมืองนี้ตั้งอยู่บนหนึ่งในเส้นทางหลักที่ไปยังสนามบิน ประกอบกับปัญหามลภาวะทางเสียงและการเวนคืนที่ดิน ทำให้ที่นี่กลายเป็นศูนย์กลางของการเคลื่อนไหวต่อต้านสนามบิน

### เทศบาลข้างเคียง

**จังหวัดชิบะ**

* นาริตะ
* โทมิซาโตะ
* ซัมมุ
* โยโกชิบาฮิการิ
* ทาโกะ

### ภูมิอากาศ

ชิบายามะมีภูมิอากาศแบบอบอุ่นชื้น (Köppen *Cfa*) โดยมีฤดูร้อนที่อบอุ่นและฤดูหนาวที่อากาศเย็นสบายและมีหิมะตกเล็กน้อย อุณหภูมิเฉลี่ยต่อปีในชิบายามะคือ 14.7 °C ปริมาณน้ำฝนเฉลี่ยต่อปีอยู่ที่ 1517 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 25.9 °C และต่ำสุดในเดือนมกราคมที่ประมาณ 4.7 °C

สถิติประชากร
------------

จากข้อมูลการสำรวจสำมะโนประชากรของญี่ปุ่น จำนวนประชากรของชิบายามะได้ลดลงหลังจากขึ้นสูงสุดในทศวรรษ 1950

ประวัติจำนวนประชากร| ปี | ประชากร | ±% |
| --- | --- | --- |
|  1920  | 8,506 | —     |
|  1930  | 8,840 | +3.9% |
|  1940  | 9,150 | +3.5% |
|  1950  | 11,002 | +20.2% |
|  1960  | 9,969 | −9.4% |
|  1970  | 8,198 | −17.8% |
|  1980  | 7,971 | −2.8% |
|  1990  | 8,347 | +4.7% |
|  2000  | 8,401 | +0.6% |
|  2010  | 7,922 | −5.7% |

ประวัติศาสตร์
-------------

เมืองชิบายามะก่อตั้งขึ้นเมื่อวันที่ 1 กรกฎาคม 1955 โดยการรวมหมู่บ้านชิโยดะและหมู่บ้านนิกาวะ

การปกครอง
---------

ชิบายามะมีการปกครองรูปแบบสภา–นายกเทศมนตรี โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 12 คน เมืองชิบายามะ รวมทั้งนครซัมมุ และเทศบาลอื่นในอำเภอซัมบุ ประกอบกันเป็นเขตเลือกตั้งที่ให้สมาชิกสภาจังหวัดชิบะจำนวน 2 คน ในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งที่ 11 ของจังหวัดชิบะในการเลือกตั้งสภาผู้แทนราษฎรแห่งรัฐสภาญี่ปุ่น

เศรษฐกิจ
--------

ในปี 2007 บริษัทนิปปอนคาร์โกแอร์ไลน์ (Nippon Cargo Airlines) ได้ลงนามคำสั่งซื้อกับบริษัทไทเซคอร์ปอเรชั่น (Taisei Corporation) ในการก่อสร้างศูนย์ฝึกอบรมลูกเรือ การก่อสร้างศูนย์ลูกเรือซึ่งตั้งอยู่ในชิบายามะเริ่มในเดือนกันยายน 2007 และทางบริษัทมีกำหนดการให้โรงงานแห่งนี้เปิดดำเนินการในเดือนกันยายน 2008

การศึกษา
--------

ชิบายามะมีโรงเรียนที่สังกัดเทศบาลเมือง ได้แก่ โรงเรียนประถม 1 แห่ง และโรงเรียนมัธยมต้น 1 แห่ง และเมืองนี้ไม่มีโรงเรียนมัธยมปลาย

การขนส่ง
--------

### รถไฟ

* บริษัทรถไฟชิบายามะ – ทางรถไฟสายชิบายามะ
	+ ชิบายามะ-ชิโยดะ

### ทางหลวง

* ทางหลวงแผ่นดินหมายเลข 296 เชื่อมต่อระหว่างโซซะกับฟูนาบาชิ

สถานที่ท่องเที่ยว
-----------------

### ฮานิวะแห่งชิบายามะ

รูปปั้นดินเผาฮานิวะรูปไก่ในยุคโคฟุง จากพิพิธภัณฑ์ชิบายามะโคฟุงฮานิวะ
*ฮานิวะ* ซึ่งเป็นวัตถุที่ทำจากดินเผาในยุคโคฟุง (ค.ศ. 250–538) ได้รับการกำหนดให้เป็นสัญลักษณ์ทางวัฒนธรรมของชิบายามะ ได้มีการตั้งชื่อถนนสายหลักแนวเหนือ-ใต้ในเมืองชิบายามะ หรือทางหลวงจังหวัดหมายเลข 62 โดยให้ชื่อว่า "ถนนฮานิวะ" และมีรูปปั้นฮานิวะจำลองขนาดใหญ่ตั้งเรียงรายอยู่ ฮานิวะนี้มาจากเนินฝังศพหลายแห่งที่ตั้งอยู่ในชิบายามะ ส่วนใหญ่มาจากชิบายามะโคฟุงกุง เมืองชิบายามะเป็นที่ตั้งของพิพิธภัณฑ์ชิบายามะโคฟุงฮานิวะ ซึ่งตั้งอยู่ใกล้กับชิบายามะโคฟุงกุง

เทศกาลชิบายามะฮานิวะจัดขึ้นทุกปีในวันอาทิตย์ที่สองของเดือนพฤศจิกายน เทศกาลนี้เริ่มขึ้นในปี 1982 ซึ่งจัดตลอดทั้งวันโดยมีขบวนของผู้ใหญ่ที่แต่งกายเป็นผู้ปกครองท้องถิ่นในยุคโคฟุง เด็กประถมและมัธยมต้นแต่งตัวเป็นโคไดจิน (ญี่ปุ่น: 古代人; โรมาจิ: *kodaijin*) ซึ่งเป็นคำที่มีความหมายว่า "คนโบราณ" และเทศกาลจะสิ้นสุดในตอนมืดค่ำโดยมีกองไฟที่ศาลเจ้าชิบายามะคูมาโนะ ซึ่งเป็นสัญลักษณ์ของพิธีศพของผู้ปกครองท้องถิ่นในยุคโคฟุง

### วัดชิบายามะนิโอซง

วัดคันนงเกียวจิ เป็นวัดพุทธนิกายเท็นได เป็นที่รู้จักกันแพร่หลายในเมืองในชื่อ วัดชิบายามะนิโอซง วัดแห่งนี้มีเจดีย์ 3 ชั้น โดยเจดีย์แห่งนี้ถูกกำหนดให้เป็นทรัพย์สินทางวัฒนธรรมที่สำคัญของจังหวัดชิบะ และภายในวัดยังมีพิพิธภัณฑ์ที่มีการจัดแสดงฮานิวะ ตลอดจนงานศิลปะและโบราณวัตถุทางศาสนา

บุคคลที่มีชื่อเสียง
-------------------

* ชิโร อิชิอิ (石井 四郎) - ผู้เชี่ยวชาญด้านสงครามชีวภาพของกองทัพจักรวรรดิญี่ปุ่น และอาชญากรสงคราม
* เทอิจิ ซูซูกิ (鈴木 貞一) - นายพลของกองทัพจักรวรรดิญี่ปุ่น และนักการเมือง

อ้างอิง
-------

1. 1 2 3  "Shibayama-machi". *Nihon Rekishi Chimei Taikei* (ภาษาญี่ปุ่น). Tokyo: Shogakukan. 2012. คลังข้อมูลเก่าเก็บจากแหล่งเดิมเมื่อ 2007-08-25. สืบค้นเมื่อ 2012-05-09.
2. ↑  "Shibayama town official statistics" (ภาษาญี่ปุ่น). Japan.
3. 1 2  "Shibayama-machi". *Nihon Daihyakka Zensho (Nipponika)* (ภาษาญี่ปุ่น). Tokyo: Shogakukan. 2012. คลังข้อมูลเก่าเก็บจากแหล่งเดิมเมื่อ 2007-08-25. สืบค้นเมื่อ 2012-05-09.
4. ↑  Shibayama climate data
5. ↑  Shibayama population statistics
6. ↑  "Accelerated progress toward independent operations "Order placed for construction of a crew training center and an engineering & maintenance hangar"." (Archive) Nippon Cargo Airlines. Retrieved on February 20, 2012.
7. ↑  "Shibayama Kofungun". *Nihon Kokugo Daijiten* (ภาษาญี่ปุ่น). Tokyo: Shogakukan. 2012. คลังข้อมูลเก่าเก็บจากแหล่งเดิมเมื่อ 2007-08-25. สืบค้นเมื่อ 2012-05-09.
8. ↑  "Shibayama Kofungun". *Kokushi Daijiten* (ภาษาญี่ปุ่น). Tokyo: Shogakukan. 2012. คลังข้อมูลเก่าเก็บจากแหล่งเดิมเมื่อ 2007-08-25. สืบค้นเมื่อ 2012-05-09.
9. ↑  "Haniwa-matsuri" [Haniwa Museum Festival] (ภาษาญี่ปุ่น). Shibayama, Chiba Prefecture: Shibayama Chōritsu Shibayama Kofun Haniwa Hakubutsukan. สืบค้นเมื่อ May 9, 2012.
10. ↑  "Shibayama Niōson" (ภาษาญี่ปุ่น). Shibayama, Chiba Prefecture: Shibayama Niōson Kannonkyō-ji. คลังข้อมูลเก่าเก็บจากแหล่งเดิมเมื่อ 2015-07-22. สืบค้นเมื่อ May 9, 2012.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**ชิบายามะ**

* เว็บไซต์ทางการ (ในภาษาญี่ปุ่น)

| * ด
* ค
* ก
 จังหวัดชิบะ |
| --- |
| ชิบะ (เมืองหลวง) |
| นครโดยข้อบัญญัติ | 

|  |  |
| --- | --- |
| ชิบะ | 
* เขตชูโอ
* เขตฮานามิงาวะ
* เขตอินาเงะ
* เขตมิโดริ
* เขตมิฮามะ
* เขตวากาบะ

 |

 |  |
| นครศูนย์กลาง | 
* คาชิวะ
* ฟูนาบาชิ

 |
| นคร | 
* คัตสึอูระ
* คาโตริ
* คามางายะ
* คาโมงาวะ
* คิซาราซุ
* คิมิตสึ
* ชิโรอิ
* โชชิ
* ซัมมุ
* ซากูระ
* โซซะ
* โซเดงาอูระ
* ทาเตยามะ
* โทงาเนะ
* โทมิซาโตะ
* นางาเรยามะ
* นาราชิโนะ
* นาริตะ
* โนดะ
* ฟุตสึ
* มัตสึโดะ
* มินามิโบโซ
* โมบาระ
* ยตสึไกโด
* ยาจิมาตะ
* ยาจิโยะ
* อาซาฮิ
* อาบิโกะ
* อิจิกาวะ
* อิจิฮาระ
* อิซูมิ
* อินไซ
* อูรายาซุ
* โออามิชิราซาโตะ

 |
| เมืองและหมู่บ้าน แบ่งตามอำเภอ | 
* อำเภออิมบะ
	+ ชิซูอิ
	+ ซากาเอะ
* อำเภอคาโตริ
	+ โคซากิ
	+ ทาโกะ
	+ โทโนโช
* อำเภอซัมบุ
	+ คูจูกูริ
	+ ชิบายามะ
	+ โยโกชิบาฮิการิ
* อำเภอโชเซ
	+ อิจิโนมิยะ
	+ มุตสึซาวะ
	+ โชเซ
	+ ชิราโกะ
	+ นางาระ
	+ โชนัง
* อำเภออิซูมิ
	+ โอตากิ
	+ อนจูกุ
* อำเภออาวะ
	+ เคียวนัง

 |

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* VIAF
	+ 1
* เวิลด์แคต

 |
| หอสมุดแห่งชาติ | 
* อิสราเอล
* สหรัฐ
* ญี่ปุ่น

 |